**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 13482/03.04.2025**

**Comunicat de presă**

În noaptea de 02/03 aprilie, un echipaj din cadrul Biroului Acțiuni Operative, Monitorizare Școli a intervenit pentru soluționarea unei sesizări telefonice, în care era semnalată tulburarea ordinii și liniștii publice pe Str. Pârâului din cartierul Astra.

La fața locului, polițiștii locali au depistat în cel mai scurt timp 3 persoane care deranjau locatarii imobilelor prin larmă și le-au legitimat.

Una dintre acestea manifesta un comportament nefiresc, iar asupra sa polițiștii locali au găsit obiecte utilizate pentru consumul de substanțe psihoactive, o folie cu resturi vegetale de culoare verde cu miros înțepător și o importantă sumă de bani.

Persoana în cauză a fost condusă și predată, împreună cu bunurile și valorile descoperite, la Secția 4 a Poliției Municipiului Brașov, în vederea continuării cercetărilor.